зыфэпIощтхэр ары, ау ахэр гущыIалъэм ятIонэрэ мэхьанэу къыщыгъэлъэгъуагъэ хъугъэ. Мыщ дэжьым кIэгъэтхъыгъэн фаеу мыщ фэдэ Iофыгъо къэуцу: джырэ адыгэ гущыIэхэм ямэхьанэхэм язэкIэлъыкIуакIэ къэбгъэлъагъо хъумэ, ренэу ищыкIагъэу щыта гущыIэм имэхьанэ къызэрежьэгъэ шIыкIэм урыгъозэныр? Тэ къызэрэдгурыIорэмкIэ, джырэ адыгэ литературабзэм игущыIалъэхэм мэхьэнабэ гущыIэхэр къазэращагъэлъагъохэрэр джырэ адыгэ литературабзэм игущыIалъэхэм мэхьэнабэ зэфыщытыкIэр арымэ, укъызыпкъырыкIын фаери тилъэхъан гущыIэр зэрагъэфедэрэ мэхьанэхэр ары нахь, тарихъ гъэфедакIэу иIагъэр арэп. ГущыIэм иапэрэ мэхьанэу къэбгъэлъэгъощтыри джырэ литературабзэм анахь зэдаштэу щагъэфедэрэр ары.